title: Vykonávacie nariadenie Komisie (EÚ) č. 565/2013 z  18. júna 2013 , ktorým sa menia nariadenia (ES) č. 1731/2006, (ES) č. 273/2008, (ES) č. 566/2008, (ES) č. 867/2008, (ES) č. 606/2009 a vykonávacie nariadenia (EÚ) č. 543/2011 a (EÚ) č. 1333/2011, pokiaľ ide o povinnosť oznamovania v rámci spoločnej organizácie poľnohospodárskych trhov a zrušenie nariadenia (ES) č. 491/2007

text:
               19.6.2013

               SK

               Úradný vestník Európskej únie

               L 167/26

         VYKONÁVACIE NARIADENIE KOMISIE (EÚ) č. 565/2013
   z 18. júna 2013,
   ktorým sa menia nariadenia (ES) č. 1731/2006, (ES) č. 273/2008, (ES) č. 566/2008, (ES) č. 867/2008, (ES) č. 606/2009 a vykonávacie nariadenia (EÚ) č. 543/2011 a (EÚ) č. 1333/2011, pokiaľ ide o povinnosť oznamovania v rámci spoločnej organizácie poľnohospodárskych trhov a zrušenie nariadenia (ES) č. 491/2007
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na článok 192 ods. 2 v spojení s článkom 4,
   keďže:

               (1)

               V nariadení Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (2), sa stanovujú spoločné pravidlá týkajúce sa oznamovania informácií a predkladania dokumentov zo strany členských štátov Komisii. Tieto pravidlá zahŕňajú najmä povinnosť členských štátov využívať informačné systémy, ktoré sprístupnila Komisia a overovať prístupové práva orgánov alebo jednotlivcov oprávnených zasielať oznámenia. V nariadení (ES) č. 792/2009 sa okrem toho stanovujú spoločné zásady, ktoré sa uplatňujú na informačné systémy s cieľom zaručiť autentickosť, integritu a čitateľnosť dokumentov v priebehu času, a ustanovuje sa ochrana osobných údajov. Povinnosť využívať tieto informačné systémy musí byť stanovená v každom nariadení, ktorým sa stanovuje osobitná oznamovacia povinnosť.

               (2)

               Komisia vypracovala informačný systém, ktorý umožňuje elektronické spravovanie dokumentov a postupov v rámci vnútorných pracovných postupov a vzťahov s orgánmi zúčastnenými na spoločnej poľnohospodárskej politike.

               (3)

               Prostredníctvom tohto systému je možné plniť celý rad oznamovacích povinností, najmä povinností stanovených v nariadení Komisie (ES) č. 1731/2006 z 23. novembra 2006 o osobitných podrobných pravidlách uplatňovania vývozných náhrad v prípade niektorých konzervovaných výrobkov z hovädzieho a teľacieho mäsa (3), v nariadení (ES) č. 273/2008 z 5. marca 2008, ktorým sa ustanovujú podrobné pravidlá uplatňovania nariadenia Rady (ES) č. 1255/1999 týkajúce sa metód analýzy a hodnotenia kvality mlieka a mliečnych výrobkov (4), v nariadení (ES) č. 566/2008 z 18. júna 2008, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o uvádzanie mäsa z hovädzieho dobytka vo veku maximálne dvanástich mesiacov na trh (5), v nariadení (ES) č. 867/2008 z 3. septembra 2008, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o organizácie prevádzkovateľov v sektore olív, ich pracovné programy a ich financovanie (6), v nariadení (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (7) a vo vykonávacom nariadení Komisie (EU) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (8).

               (4)

               V záujme účinnej správy a vzhľadom na skúsenosti by sa mali niektoré oznámenia zjednodušiť, spresniť alebo zrušiť.

               (5)

               Nariadenie Komisie (ES) č. 491/2007 z 3. mája 2007, ktorým sa ustanovujú podrobné pravidlá vykonávania nariadenia Rady (ES) č. 1947/2005, pokiaľ ide o oznamovanie údajov o osivách (9), pokrýva len oznámenia, ktoré už viac nie sú prínosné, vzhľadom na ukončenie osobitnej podpory pre určité druhy osív.

               (6)

               V článku 135 vykonávacieho nariadenia (EÚ) č. 543/2011 sa stanovuje oznámenie o obvyklých obchodných dňoch na reprezentatívnych trhoch. Keďže elektronický oznamovací systém umožňuje oznamovať ceny každodenne, nie je už viac nutné oznamovať obvyklé obchodné dni na trhoch.

               (7)

               V článku 9 vykonávacieho nariadenia Komisie (EÚ) č. 1333/2011 (10) sa stanovuje povinnosť oznamovať Komisii zoznam obchodníkov predávajúcich banány, ktorým bola udelená výnimka z kontroly zhody s obchodnými normami. Toto oznámenie sa neukázalo byť užitočné pri zaisťovaní dodržiavania daných obchodných noriem v odvetví banánov. Preto by sa mal vypustiť.

               (8)

               Nariadenia (ES) č. 1731/2006, (ES) č. 273/2008, (ES) č. 566/2008, (ES) č. 867/2008, (ES) č. 606/2009 a vykonávacie nariadenia (EÚ) č. 543/2011 a (EÚ) č. 1333/2011 by sa preto mali zodpovedajúcim spôsobom zmeniť. Nariadenie (ES) č. 491/2007 by sa malo zrušiť.

               (9)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Článok 5 nariadenia (ES) č. 1731/2006 sa nahrádza takto:

      „Článok 5
      Ďalšie kontrolné opatrenia
      1.   Členské štáty určia podrobnejšie opatrenia na kontrolu výroby konzerv a informujú o nich Komisiu. Prijmú najmä všetky kroky, ktorými sa má vylúčiť akákoľvek možnosť nahradiť použité suroviny alebo predmetné výrobky.
      2.   Oznámenia uvedené v odseku 1 sa podávajú podľa nariadenia Komisie (ES) č. 792/2009 (11).

   Článok 2
   Nariadenie (ES) č. 273/2008 sa mení takto:

               1.

               Článok 19 sa vypúšťa.

               2.

               Vkladá sa tento článok 19a:
               „Článok 19a
               Oznámenia
               Oznámenia stanovené v článku 2, v článku 4 ods. 1 a v prílohe III C sa podávajú podľa nariadenia Komisie (ES) č. 792/2009 (12).

         Článok 3
   Článok 9 nariadenia (ES) č. 566/2008 sa nahrádza takto:

      „Článok 9
      Oznámenia
      Oznámenia stanovené v článku 4 ods. 1 a 3, v článku 6 ods. 3 a v článku 8 ods. 1 a 2 sa podávajú v súlade s nariadením Komisie (ES) č. 792/2009 (13).

   Článok 4
   V článku 18 nariadenia (ES) č. 867/2008 sa odsek 4 nahrádza takto:

      „4.   Oznámenia uvedené v tomto článku sa podávajú podľa nariadenia Komisie (ES) č. 792/2009 (14).

   Článok 5
   Nariadenie (ES) č. 606/2009 sa mení takto:

               1.

               V článku 4 sa dopĺňa tento odsek 5:
               „5.   Poskytovanie informácií alebo predkladanie dokumentov Komisii stanovené v písm. c) odseku 1 a v odsekoch 3 a 4 prebieha podľa nariadenia Komisie (ES) č. 792/2009 (15).

               2.

               Bod 2 dodatku 3 prílohy I A sa nahrádza takto:

                           „2.

                           Ak Grécko zamýšľa zmeniť ustanovenia uvedené v odseku 1 písm. b), oznámi to vopred Komisii. Toto oznámenie podá podľa nariadenia Komisie (ES) č. 792/2009. Ak Komisia neodpovie do 2 mesiacov od tohto oznámenia, Grécko môže vykonať plánované zmeny.“

               3.

               V bode 3 časti A prílohy I B sa druhá veta nahrádza takto:
               „Členské štáty poskytnú vopred a podľa nariadenia (ES) č. 792/2009 všetky potrebné technické informácie o príslušných vínach vrátane špecifikácií a ročne vyrobených množstiev.“

               4.

               V bode 3 prílohy I C sa druhý odsek nahrádza takto:
               „Členské štáty oznámia tieto odchýlky Komisii podľa nariadenia (ES) č. 792/2009. Komisia o tom informuje ostatné členské štáty.“

         Článok 6
   Vykonávacie nariadenie (EÚ) č. 543/2011 sa mení takto:

               1.

               V článku 134 ods. 1 sa písmeno a) nahrádza takto:

                           „a)

                           priemerné reprezentatívne ceny výrobkov dovezených z tretích krajín a predaných na reprezentatívnych dovozných trhoch uvedených v prílohe XVII a dôležité ceny za veľké množstvá dovezených výrobkov zaznamenané na iných trhoch, alebo v prípade, že nie sú k dispozícii žiadne ceny z reprezentatívnych trhov, dôležité ceny dovezených výrobkov zaznamenané na iných trhoch a“.

               2.

               Článok 135 sa vypúšťa.

               3.

               V článku 146 sa ods. 3 nahrádza takto:
               „3.   Oznámenia stanovené v článku 9 ods. 2, v článku 18 ods. 3 a 4, v článku 97, v článku 128, v článku 129 ods. 1, v článku 130, v článku 131 a v tomto článku a žiadosť stanovená v článku 92 ods. 1 sa podávajú podľa nariadenia (ES) č. 792/2009.“

               4.

               Názov prílohy XVII sa nahrádza takto: „Reprezentatívne trhy uvedené v článku 134 ods. 1 písm. a)“.

         Článok 7
   Z článku 9 vykonávacieho nariadenia (EÚ) č. 1333/2011 sa vypúšťa druhý pododsek odseku 3.
   Článok 8
   Nariadenie (ES) č. 491/2007 sa zrušuje.
   Článok 9
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. júla 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júna 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 228, 1.9.2009, s. 3.

      (3)  Ú. v. EÚ L 325, 24.11.2006, s. 12.

      (4)  Ú. v. EÚ L 88, 29.3.2008, s. 1.

      (5)  Ú. v. EÚ L 160, 19.6.2008, s. 22.

      (6)  Ú. v. EÚ L 237, 4.9.2008, s. 5.

      (7)  Ú. v. EÚ L 193, 24.7.2009, s. 1.

      (8)  Ú. v. EÚ L 157, 15.6.2011, s. 1.

      (9)  Ú. v. EÚ L 116, 4.5.2007, s. 3.

      (10)  Ú. v. EÚ L 336, 20.12.2011, s. 23.

      (11)  Ú. v. EÚ L 228, 1.9.2009, s. 3.“

      (12)  Ú. v. EÚ L 228, 1.9.2009, s. 3.“

      (13)  Ú. v. EÚ L 228, 1.9.2009, s. 3.“

      (14)  Ú. v. EÚ L 228, 1.9.2009, s. 3.“

      (15)  Ú. v. EÚ L 228, 1.9.2009, s. 3.“


title: Vykonávacie nariadenie Komisie (EÚ) č. 669/2013 z  12. júla 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               13.7.2013

               SK

               Úradný vestník Európskej únie

               L 192/72

         VYKONÁVACIE NARIADENIE KOMISIE (EÚ) č. 669/2013
   z 12. júla 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 335/2012 z  19. apríla 2012 , ktorým sa stošesťdesiaty deviatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Káida

text:
               20.4.2012

               SK

               Úradný vestník Európskej únie

               L 108/9

         VYKONÁVACIE NARIADENIE KOMISIE (EÚ) č. 335/2012
   z 19. apríla 2012,
   ktorým sa stošesťdesiaty deviatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Káida (1), a najmä na jeho článok 7 ods. 1 písm. a) a článok 7a ods. 1 a 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 12. apríla 2012 sankčný výbor Bezpečnostnej rady OSN rozhodol o pridaní jednej fyzickej osoby do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Sankčný výbor tiež rozhodol o zmene a doplnení dvoch záznamov v tomto zozname.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2012

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení a dopĺňa takto:

                  (1)

                  Pod nadpis „Fyzické osoby“ sa dopĺňa tento záznam:
                  „Son Hadi Bin Muhadjir [alias a) Son Hadi bin Muhadjr, b) Son bn Hadi Muhadjir, c) Son Hadi bin Mujahir]. Adresa: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, East Java, Indonézia. Dátum narodenia: 12.5.1971. Miesto narodenia: Pasuran, East Java, Indonézia. Štátna príslušnosť: Indonézia. Číslo cestovného pasu: R057803 (indonézsky cestovný pas pod menom Son bn Hadi Muhadjir). Národné identifikačné číslo: 3514131205710004 (indonézsky preukaz totožnosti na meno Son Hadi). Dátum zaradenia do zoznamu podľa článku 2a ods. 4 písm. b): 13.4.2012.“

                  (2)

                  Záznam „Al-Haramain (pobočka v Holandsku) (alias Stichting Al Haramain Humanitarian Aid). Adresa: Jan Hanzenstraat 114, 1053 SV Amsterdam, Holandsko.“ sa pod nadpisom „Právnické osoby, skupiny a subjekty“ nahrádza takto:
                  „Al-Haramain (pobočka v Holandsku) (alias Stichting Al Haramain Humanitarian Aid). Adresa: Jan Hanzenstraat 114, 1053 SV Amsterdam, Holandsko (v čase uvedenia na zoznam). Dátum zaradenia do zoznamu podľa článku 2a ods. 4 písm. b): 6.7.2006.“

                  (3)

                  Záznam „Movement for Reform in Arabia [alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd]. Adresa: a) BM Box: MIRA, London WC1N 3XX, Spojené kráľovstvo, b) Safiee Suite, EBC House, Townsend Lane, London NW9 8LL, Spojené kráľovstvo. Ďalšie informácie: a) emailová adresa: info@islah.org, b) tel. 020 8452 0303, c) fax 020 8452 0808, d) číslo spoločnosti v Spojenom kráľovstve 03834450.“ sa pod nadpisom „Právnické osoby, skupiny a subjekty“ nahrádza takto:
                  „Movement for Reform in Arabia [alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd]. Adresa: a) BM Box: MIRA, London WC1N 3XX, Spojené kráľovstvo, b) Safiee Suite, EBC House, Townsend Lane, London NW9 8LL, Spojené kráľovstvo. Ďalšie informácie: a) emailové adresy: info@islah.org a info@islah.tv, b) webová stránka http://www.islah.info, c) tel. 020 8452 0303, d) fax 020 8452 0808, e) číslo spoločnosti v Spojenom kráľovstve 03834450. Dátum zaradenia do zoznamu podľa článku 2a ods. 4 písm. b): 15.7.2005.“


title: Vykonávacie nariadenie Komisie (EÚ) č. 177/2013 z  28. februára 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               1.3.2013

               SK

               Úradný vestník Európskej únie

               L 58/1

         VYKONÁVACIE NARIADENIE KOMISIE (EÚ) č. 177/2013
   z 28. februára 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. februára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/5 z 5. januára 2017, ktorým sa zavádza povinnosť registrovať dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Rusku a Brazílii

text:
               6.1.2017

               SK

               Úradný vestník Európskej únie

               L 3/1

         VYKONÁVACIE NARIADENIE KOMISIE (EÚ) 2017/5
   z 5. januára 2017,
   ktorým sa zavádza povinnosť registrovať dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Rusku a Brazílii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 14 ods. 5,
   po informovaní členských štátov,
   keďže:

               (1)

               Európska komisia (ďalej len „Komisia“) 7. júla 2016 oznámila prostredníctvom oznámenia uverejneného v Úradnom vestníku Európskej únie
                   (2) začatie antidumpingového konania týkajúceho sa dovozu určitých plochých výrobkov z ocele valcovaných za tepla s pôvodom v Brazílii, Iráne, Rusku, Srbsku a na Ukrajine na základe podnetu, ktorý 23. mája 2016 podala konfederácia EUROFER (ďalej len „navrhovateľ“) v mene výrobcov, ktorých výroba predstavuje viac než 25 % celkovej výroby určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla v Únii.

         1.   DOTKNUTÝ VÝROBOK

               (2)

               Výrobkom, ktorý podlieha registrácii (ďalej len „dotknutý výrobok“), sú určité ploché valcované výrobky zo železa, z nelegovanej ocele alebo ostatnej legovanej ocele, tiež vo zvitkoch (vrátane výrobkov rezaných na určitú dĺžku a „úzkych pásov“), po valcovaní za tepla už ďalej neupravené, neplátované, nepokovované alebo nepotiahnuté, s pôvodom v Brazílii, Iráne, Rusku, Srbsku a na Ukrajine (ďalej len „dotknuté krajiny“).

               (3)

               Dotknutý výrobok nezahŕňa:

                           —

                           výrobky z nehrdzavejúcej ocele a kremíkovej elektrotechnickej ocele s orientovanou štruktúrou,

                           —

                           výrobky, ktoré nie sú vo zvitkoch a nemajú vzory v reliéfe, s hrúbkou presahujúcou 10 mm a so šírkou 600 mm alebo väčšou,

                           —

                           a výrobky, ktoré nie sú vo zvitkoch a nemajú vzory v reliéfe, s hrúbkou 4,75 mm alebo väčšou, ale nepresahujúcou 10 mm, a so šírkou 2 050 mm alebo väčšou.

               (4)

               Dotknutý výrobok v súčasnosti patrí pod číselné znaky KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 a 7226 91 99. Tieto číselné znaky KN sa uvádzajú len pre informáciu.

         2.   ŽIADOSŤ

               (5)

               Navrhovateľ predložil 11. októbra 2016 žiadosť o zavedenie povinnosti registrovať dovoz dotknutého výrobku s pôvodom v dotknutých krajinách. Navrhovateľ 21. novembra 2016 aktualizoval žiadosť a poskytol novšie finančné údaje. Navrhovateľ žiadal, aby sa zaviedla povinnosť registrovať dovoz dotknutého výrobku z dotknutých krajín, aby následne bolo možné na uvedený dovoz uplatňovať opatrenia od dátumu takej registrácie.

               (6)

               V nadväznosti na túto žiadosť sa prihlásili štyri zainteresované strany, z ktorých každá tvrdila, že pôvodná žiadosť navrhovateľa o zavedenie povinnej registrácie neobsahuje dostatočné dôkazy na opodstatnenie povinnosti registrovať dovoz dotknutého výrobku z Iránu (3), Ruska (4), Srbska (5) a Ukrajiny (6).

         3.   DÔVODY NA ZAVEDENIE POVINNEJ REGISTRÁCIE

               (7)

               Podľa článku 14 ods. 5 základného nariadenia môže Komisia nariadiť colným orgánom, aby prijali potrebné kroky na registráciu dovozu, aby bolo možné následne uplatniť na tento dovoz opatrenia. Registráciu dovozu je možné zaviesť na základe žiadosti výrobného odvetvia Únie, ktorá obsahuje dostatočné dôkazy na odôvodnenie takéhoto postupu.

               (8)

               Navrhovateľ tvrdil, že dovozcovia si boli dobre vedomí dumpingových praktík, ktoré prebiehali počas dlhšieho obdobia a spôsobovali ujmu výrobnému odvetviu Únie. Dovoz z dotknutých krajín spôsoboval ujmu výrobnému odvetviu Únie a došlo k podstatnému zvýšeniu úrovne tohto dovozu, a to aj po období prešetrovania. Vážne by to narušilo nápravný účinok antidumpingového cla, ak by sa takéto clo uplatňovalo.

               (9)

               Komisia preskúmala žiadosť so zreteľom na článok 10 ods. 4 základného nariadenia. Overila najmä, či si boli dovozcovia vedomí alebo si mali byť vedomí dumpingu, pokiaľ ide o rozsah dumpingu a údajnej alebo zistenej ujmy. Takisto analyzovala, či dochádza k ďalšiemu podstatnému zvyšovaniu dovozu, ktoré by vzhľadom na svoje načasovanie a objem, ako aj na ďalšie okolnosti pravdepodobne vážne narušilo nápravný účinok konečného antidumpingového cla, ktoré sa má uplatniť.

         3.1.   Informovanosť dovozcov o dumpingu, jeho rozsahu a údajnej ujme

               (10)

               Podnet konfederácie EUROFER z 23. mája 2016 obsahoval dostatočné prima facie dôkazy o údajnom dumpingu zo strany všetkých piatich dotknutých krajín. Vo verzii podnetu, ktorá nemá dôverný charakter, sa odhaduje, že dumpingové rozpätia prekračujú aspoň 20 % v prípade všetkých piatich dotknutých krajín. Pre štyri (Brazíliu, Irán, Rusko a Ukrajinu) z piatich dotknutých krajín navrhovateľ v podnete poskytol dôkaz o normálnej hodnote založenej na cenových informáciách buď od Steel First alebo z iných správ o trhu. Pokiaľ ide o zostávajúcu krajinu (Srbsko), navrhovateľ poskytol dôkaz o vytvorenej normálnej hodnote (odhadované výrobné náklady, všeobecné a administratívne výdavky a zisk). Dôkazy o dumpingu vychádzajú z porovnania takto stanovených normálnych hodnôt s vývoznou cenou (na úrovni ceny zo závodu) dotknutého výrobku pri predaji na vývoz do Únie. Vývozné ceny v prípade dotknutých krajín boli stanovené buď na základe informácií od Steel First alebo boli stanovené s použitím údajov Eurostatu. Navrhovateľ poskytol aj prima facie dôkazy o údajnej ujme.

               (11)

               Tieto body boli podrobne vysvetlené v oznámení o začatí tohto konania zo 7. júla 2016 (7). Keďže je toto oznámenie verejným dokumentom, ku ktorému majú všetci dovozcovia prístup, Komisia usúdila, že dovozcovia si boli vedomí alebo si mali byť vedomí údajných dumpingových praktík, ich rozsahu a údajnej ujmy najneskôr v tom čase. Usúdila preto, že prvé kritérium na zavedenie registrácie bolo splnené.

         3.2.   Ďalší podstatný nárast dovozu

               (12)

               V aktualizovanej žiadosti o zavedenie povinnej registrácie navrhovateľ porovnal súhrnný priemerný mesačný objem dovozu dotknutého výrobku zo všetkých dotknutých krajín v období od 1. júla 2015 do 30. júna 2016 a v období od 1. júla 2016 do 31. októbra 2016. Týmto porovnaním sa preukázalo zvýšenie priemerného mesačného objemu dovozu zo všetkých piatich dotknutých krajín o 24 %.

               (13)

               Komisia usúdila, že použiť údaje za mesiac júl 2016 nie je vhodné. Ako je vysvetlené v odôvodnení 12, dovozcovia si mali byť vedomí údajného dumpingu a údajnej ujmy až od 7. júla. Údaje týkajúce sa obdobia pred uvedeným dátumom nemožno na účely rozhodnutia o registrácii zohľadniť. Keďže sa štatistiky o dovoze vyhotovujú mesačne, Komisia sa rozhodla, že porovná priemerné objemy dovozu z dotknutých krajín počas obdobia od 1. júla 2015 do 30. júna 2016 a počas obdobia od 1. augusta 2016 do 30. novembra 2016 (t. j. štyri mesiace po začatí konania 7. júla 2016).

               (14)

               Komisia porovnaním celkového priemerného mesačného objemu dovozu zistila, že v prípade dotknutých krajín došlo k podstatnému zvýšeniu o 14 %. Zároveň však Komisia zaznamenala medzi vývozmi jednotlivých piatich krajín rozdiely, ktoré sú zdôraznené v jednotlivých podaniach uvedených v odôvodnení 6.

               (15)

               Najmä zvýšenie celkového mesačného priemerného objemu dovozu v prípade daných päť dotknutých krajín za obdobie uvedené v odôvodnení 13 o 14 % bolo výsledkom kombinácie podstatného nárastu dovozu z Ruska (+ 73 %) a dovozu z Brazílie (+ 26 %) a zníženia dovozu z dvoch ďalších dotknutých krajín (Ukrajiny a Iránu), ako aj nezmeneného stavu dovozu dotknutého výrobku zo Srbska.

               (16)

               Zvýšenie objemu dumpingového dovozu z daných piatich dotknutých krajín je preto v plnej miere pripísateľné podstatnému zvýšeniu objemu dovozu len z Ruska a Brazílie. Za týchto výnimočných okolností Komisia nevidela dôvod na registráciu dovozu aj z ostatných troch krajín. Aj ak by Komisia musela vykonať súhrnné posúdenie ujmy zo strany všetkých piatich krajín podľa článku 3 ods. 4 základného nariadenia v hlavnom prešetrovaní, retroaktívne uloženie ciel na dovoz z krajín, v ktorých vývoz stagnoval alebo sa dokonca znížil po začatí konania, by sa javilo ako neprimerané. Komisia preto dospela k záveru, že registrácia takého dovozu nie je ani potrebná.

         3.3.   Ďalšie okolnosti

               (17)

               Navrhovateľ do svojho podnetu z 23. mája 2016 zahrnul prima facie dôkazy o klesajúcom trende predajných cien dovozu v prípade dotknutých krajín. Priemerné ceny predaja do Únie sa v období rokov 2011 až 2015 znížili, pričom boli minimálne o 30 % nižšie než priemerné predajné ceny výrobcov ocele z Únie. Celkovo, ako aj vzhľadom na rozsah údajného dumpingového rozpätia uvedeného v podnete sa prostredníctvom dôkazov v tejto fáze dostatočne preukázalo, že vývozcovia z dotknutých krajín uplatňujú dumpingové praktiky. Navrhovateľ však do svojej žiadosti o zavedenie registrácie z 11. októbra 2016 nezahrnul žiadne aktualizované informácie o cenách dovozu po začatí tohto prešetrovania.

               (18)

               Komisia usúdila, že vývoj cien po začatí konania predstavuje ďalšiu relevantnú okolnosť, pokiaľ ide o žiadosť o zavedenie registrácie. Dovozné ceny preto analyzovala na základe údajov Eurostatu. Stanovila, že dovozné ceny z dotknutých krajín sa po začatí tohto prešetrovania do určitej miery zvýšili.

               (19)

               Pri posudzovaní tohto stúpajúceho trendu cien dovozu z Ruska a Brazílie Komisia zistila, že absolútna úroveň uvedených cien stále zostala na kriticky nízkej úrovni. Predovšetkým bola nižšia než výrobné náklady výrobného odvetvia Únie na konci roka 2015, ktoré Komisia stanovila v konaní týkajúcom sa plochých výrobkov valcovaných za tepla z Číny (8). Komisia za týchto okolností dospela k záveru, že registrácia dovozu z uvedených dvoch krajín je opodstatnená.

         3.4.   Záver

               (20)

               Zvýšenie objemu dumpingového dovozu z daných piatich dotknutých krajín je teda v plnej miere pripísateľné podstatnému zvýšeniu objemu dovozu z Ruska a Brazílie. Vzhľadom na načasovanie toto podstatné zvýšenie úrovne tohto dovozu z Ruska a Brazílie pravdepodobne vážne naruší nápravný účinok akýchkoľvek konečných ciel, pokiaľ by sa tieto clá neuplatňovali retroaktívne.

         4.   POSTUP

               (21)

               Vzhľadom na uvedené skutočnosti Komisia dospela k záveru, že existujú dostatočné prima facie dôkazy, ktoré opodstatňujú zavedenie povinnosti registrovať dovoz dotknutého výrobku z Ruska a Brazílie v súlade s článkom 14 ods. 5 základného nariadenia.

               (22)

               Všetky zainteresované strany sa vyzývajú, aby písomne oznámili svoje stanoviská a predložili podporné dôkazy. Komisia môže okrem toho vypočuť zainteresované strany za predpokladu, že predložia písomnú žiadosť a preukážu, že na ich vypočutie existujú osobitné dôvody.

         5.   REGISTRÁCIA

               (23)

               Podľa článku 14 ods. 5 základného nariadenia by sa mala zaviesť povinnosť registrovať ruský a brazílsky dovoz dotknutého výrobku, aby sa zaistilo, že ak sa prešetrovaním dospeje k zisteniam vedúcim k uloženiu antidumpingových ciel, tieto clá bude možno, ak budú splnené potrebné podmienky, vybrať retroaktívne na registrovaný dovoz z Ruska a Brazílie v súlade s článkom 10 ods. 4 základného nariadenia.

               (24)

               Navrhovateľ v podnete odhadol, že priemerné dumpingové rozpätie dosahuje v prípade Ruska 20 – 40 % a v prípade Brazílie 40 – 70 %. Takisto odhadol, že pre dotknutý výrobok dosahuje priemerné rozpätie predaja pod cenou pre Rusko aj Brazíliu 20 – 50 %. Odhadovaná výška možného budúceho dlhu je pre Rusko a Brazíliu stanovená na úrovni priemerného dumpingového rozpätia odhadovaného na základe podnetu, t. j. 20 – 50 % ad valorem dovoznej hodnoty CIF dotknutého výrobku.

         6.   SPRACOVANIE OSOBNÝCH ÚDAJOV

               (25)

               So všetkými osobnými údajmi získanými v súvislosti s touto registráciou sa bude zaobchádzať v súlade s nariadením Európskeho parlamentu a Rady (ES) č. 45/2001 (9),

         PRIJALA TOTO NARIADENIE:
   Článok 1
   1.   Colným orgánom sa týmto podľa článku 14 ods. 5 nariadenia (EÚ) 2016/1036 nariaďuje, aby prijali náležité kroky na registráciu dovozu určitých plochých valcovaných výrobkov zo železa, z nelegovanej ocele alebo ostatnej legovanej ocele, tiež vo zvitkoch (vrátane výrobkov rezaných na určitú dĺžku a „úzkych pásov“), po valcovaní za tepla už ďalej neupravených, neplátovaných, nepokovovaných alebo nepotiahnutých, s pôvodom v Brazílii a Rusku, do Únie.
   Dotknutý výrobok nezahŕňa:

               —

               výrobky z nehrdzavejúcej ocele a kremíkovej elektrotechnickej ocele s orientovanou štruktúrou,

               —

               výrobky, ktoré nie sú vo zvitkoch a nemajú vzory v reliéfe, s hrúbkou presahujúcou 10 mm a so šírkou 600 mm alebo väčšou,

               —

               a výrobky, ktoré nie sú vo zvitkoch a nemajú vzory v reliéfe, s hrúbkou 4,75 mm alebo väčšou, ale nepresahujúcou 10 mm, a so šírkou 2 050 mm alebo väčšou.

         2.   Dotknutý výrobok v súčasnosti patrí pod číselné znaky KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 a 7226 91 99 (číselné znaky TARIC: 7225191090, 7225401295, 7225401595, 7225406090, 7226191090, 7226200095).
   3.   Povinnosť registrácie uplynie deväť mesiacov po dátume nadobudnutia účinnosti tohto nariadenia.
   4.   Všetky zainteresované strany sa vyzývajú, aby písomne oznámili svoje stanoviská, predložili podporné dôkazy alebo požiadali o vypočutie do 20 dní odo dňa uverejnenia tohto nariadenia.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Oznámenie o začatí antidumpingového konania týkajúceho sa dovozu určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Brazílii, Iráne, Rusku, Srbsku a na Ukrajine(Ú. v. EÚ C 246, 7.7.2016, s. 7).

      (3)  Podanie z 9. novembra 2016 od spoločnosti Mobarakeh Steel Company.

      (4)  Podanie z 10. novembra 2016 od spoločností MMK Group a Severstal Group.

      (5)  Podanie z 28. októbra 2016 od spoločnosti Zelezara Smederevo d.o.o.

      (6)  Podanie z 5. decembra 2016 od spoločnosti Metinvest Group.

      (7)  Oddiel 3 oznámenia o začatí konania (pozri poznámku pod čiarou č. 2).

      (8)  Vykonávacie nariadenie Komisie (EÚ) 2016/1778 zo 6. októbra 2016, ktorým sa ukladá dočasné antidumpingové clo na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Čínskej ľudovej republike (Ú. v. EÚ L 272, 7.10.2016, s. 33) (tabuľka v odôvodnení 104).

      (9)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Vykonávacie nariadenie Komisie (EÚ) č. 959/2012 zo 17. októbra 2012 o vydávaní dovozných povolení na cesnak v podobdobí od 1. decembra 2012 do 28. februára 2013

text:
               18.10.2012

               SK

               Úradný vestník Európskej únie

               L 287/9

         VYKONÁVACIE NARIADENIE KOMISIE (EÚ) č. 959/2012
   zo 17. októbra 2012
   o vydávaní dovozných povolení na cesnak v podobdobí od 1. decembra 2012 do 28. februára 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Nariadením Komisie (ES) č. 341/2007 (3) sa otvára a ustanovuje správa colných kvót a zavádza systém dovozných povolení a osvedčení o pôvode vzťahujúcich sa na cesnak a niektoré ďalšie poľnohospodárske výrobky dovezené z tretích krajín.

               (2)

               Množstvá, na ktoré tradiční a noví dovozcovia podali počas prvých siedmich dní v októbri 2012 žiadosti o povolenia „A“ v súlade s článkom 10 ods. 1 nariadenia (ES) č. 341/2007, presahujú dostupné množstvá pre produkty pochádzajúce z Číny, Argentíny a zo všetkých tretích krajín okrem Číny a Argentíny.

               (3)

               V súlade s článkom 7 ods. 2 nariadenia (ES) č. 1301/2006 je preto nevyhnutné ustanoviť, do akej miery je možné vyhovieť žiadostiam o povolenia „A“ poslaným Komisii najneskôr do 14. októbra 2012 podľa článku 12 nariadenia (ES) č. 341/2007.

               (4)

               S cieľom zabezpečiť dobré riadenie postupu vydávania dovozných povolení by toto nariadenie malo nadobudnúť účinnosť ihneď po jeho uverejnení,

         PRIJALA TOTO NARIADENIE:
   Článok 1
   Žiadostiam o dovozné povolenia „A“ podaným v súlade s článkom 10 ods. 1 nariadenia (ES) č. 341/2007 počas prvých siedmich dní v októbri 2012 a poslaným Komisii najneskôr do 14. októbra 2012 sa vyhovuje do miery percentuálneho podielu požadovaných množstiev uvedeného v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. októbra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 90, 30.3.2007, s. 12.

      PRÍLOHA

                  Pôvod

                  Poradové číslo

                  Koeficient pridelenia

                  Argentína

                              —

                              Tradiční dovozcovia

                  09.4104

                  92,505965 %

                              —

                              Noví dovozcovia

                  09.4099

                  1,338084 %

                  Čína

                              —

                              Tradiční dovozcovia

                  09.4105

                  42,208055 %

                              —

                              Noví dovozcovia

                  09.4100

                  0,385076 %

                  Ostatné tretie krajiny

                              —

                              Tradiční dovozcovia

                  09.4106

                  100 %

                              —

                              Noví dovozcovia

                  09.4102

                  3,949315 %


title: Vykonávacie nariadenie Komisie (EÚ) 2015/2068 zo 17. novembra 2015, ktorým sa podľa nariadenia Európskeho parlamentu a Rady (EÚ) č. 517/2014 stanovuje formát označení výrobkov a zariadení obsahujúcich fluórované skleníkové plyny (Text s významom pre EHP)

text:
               18.11.2015

               SK

               Úradný vestník Európskej únie

               L 301/39

         VYKONÁVACIE NARIADENIE KOMISIE (EÚ) 2015/2068
   zo 17. novembra 2015,
   ktorým sa podľa nariadenia Európskeho parlamentu a Rady (EÚ) č. 517/2014 stanovuje formát označení výrobkov a zariadení obsahujúcich fluórované skleníkové plyny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch a ktorým sa zrušuje nariadenie (ES) č. 842/2006 (1), a najmä na jeho článok 12 ods. 14,
   keďže:

               (1)

               Článkom 12 nariadenia (EÚ) č. 517/2014 sa zahrnuli určité požiadavky na označovanie výrobkov a zariadení, ktoré obsahujú fluórované skleníkové plyny alebo ktorých fungovanie od týchto plynov závisí, stanovené v nariadení Komisie (ES) č. 1494/2007 (2) a doplnili sa požiadavky na označovanie pre peny a fluórované skleníkové plyny uvedené na trh na špecifické účely.

               (2)

               V záujme zrozumiteľnosti je vhodné určiť presné znenie informácií, ktoré sa majú uviesť na označeniach uvedených v článku 12 ods. 1 nariadenia (EÚ) č. 517/2014 a stanoviť požiadavky na zabezpečenie viditeľnosti a čitateľnosti takýchto označení s ohľadom na ich grafickú úpravu a umiestnenie.

               (3)

               Aby sa zabezpečilo, že pri výrobkoch obsahujúcich fluórované skleníkové plyny, ktoré podliehajú aj nariadeniu Európskeho parlamentu a Rady (ES) č. 1272/2008 (3), najmä pokiaľ ide o označovanie nádob vrátane nádrží, sudov a cestných a železničných cisterien, sa použije jednotné označenie, mali by sa informácie o označovaní stanovené v nariadení (EÚ) č. 517/2014 uvádzať v časti pre doplňujúce informácie.

               (4)

               Nariadenie (ES) č. 1494/2007 by sa preto malo zrušiť.

               (5)

               Opatrenia stanovené v tomto nariadení sú v súlade so stanoviskom výboru zriadeného podľa článku 24 nariadenia (EÚ) č. 517/2014,

         PRIJALA TOTO NARIADENIE:
   Článok 1
   Predmet úpravy
   Týmto nariadením sa stanovuje formát označení, ktoré sa použijú na druhy výrobkov a zariadení uvedených v článku 12 ods. 1, 2 a 5 nariadenia (EÚ) č. 517/2014, ako aj fluórovaných skleníkových plynov uvedených v článku 12 ods. 6 až 12 uvedeného nariadenia.
   Článok 2
   Formát označovania
   1.   Informácie na označení musia byť na pozadí označenia jasne viditeľné a musia mať takú veľkosť a rozmiestnenie, aby boli ľahko čitateľné. Ak sa informácie vyžadované týmto nariadením pridajú na označenie, ktoré je už pripevnené na danom výrobku alebo zariadení, veľkosť písma nesmie byť menšia ako veľkosť najmenšieho písma inej informácie na danom označení alebo na existujúcich štítkoch s názvom či označeniach s informáciami o iných výrobkoch.
   2.   Celé označenie aj s obsahom musí byť vytvorené tak, aby sa zaistilo jeho pevné pripevnenie na výrobku alebo zariadení, ako aj čitateľnosť obsahu pri bežných prevádzkových podmienkach počas celého obdobia, v ktorom výrobok alebo zariadenie obsahuje fluórované skleníkové plyny.
   3.   Výrobky a zariadenia uvedené v článku 12 ods. 1 nariadenia (EÚ) č. 517/2014 musia niesť označenie, ktoré obsahuje informácie podľa článku 12 ods. 3 nariadenia (EÚ) č. 517/2014 a zahŕňa text „obsahuje fluórované skleníkové plyny“.
   4.   Hmotnosť fluórovaných skleníkových plynov je vyjadrená v kilogramoch a ekvivalent CO2 je vyjadrený v tonách.
   5.   Keď je zariadenie vopred plnené fluórovanými skleníkovými plynmi alebo ak jeho fungovanie závisí od takýchto plynov, pričom sa takéto plyny môžu pridať mimo výrobného miesta a výsledné celkové množstvo nie je definované výrobcom, označenie musí obsahovať množstvo plnené na výrobnom mieste alebo množstvo, pre ktoré je zariadenie určené, a musí na ňom byť miesto pre množstvo pridané mimo výrobného miesta, ako aj pre výsledné celkové množstvo fluórovaných skleníkových plynov.
   6.   Ak sa má výrobok obsahujúci fluórované skleníkové plyny alebo predmiešané polyoly tiež označovať podľa nariadenia (ES) č. 1272/2008, informácie podľa článku 12 ods. 3, 5 až 12 nariadenia (EÚ) č. 517/2014 sa uvádzajú v časti pre doplňujúce informácie na označení podľa článku 25 nariadenia (ES) č. 1272/2008.
   7.   V prípade, že sú fluórované skleníkové plyny určené pre určité použitia podľa článku 12 ods. 6 až 12 nariadenia (EÚ) č. 517/2014, na označení sa uvádza tento text:
   a)   „100 % regenerované“ alebo „100 % recyklované“: pre regenerované alebo recyklované fluórované skleníkové plyny neobsahujúce žiadne pôvodné fluórované skleníkové plyny. Adresa regeneračného alebo recyklačného zariadenia obsahuje jeho adresu v Únii.
   b)   „Dovezené len na zneškodnenie“: pre množstvá fluórovaných skleníkových plynov dovezených na účely zneškodnenia.
   c)   „Len na priamy vývoz voľne loženého tovaru mimo EÚ“: pre množstvá fluórovaného skleníkového plynu dodávaného výrobcom alebo dovozcom podniku na priamy vývoz voľne loženého tovaru z Únie.
   d)   „Len na použitie vo vojenskom zariadení“: pre množstvá fluórovaných skleníkových plynov, ktoré sa používajú vo vojenskom zariadení.
   e)   „Len na leptanie/čistenie v odvetví polovodičov“: pre množstvá fluórovaných skleníkových plynov, ktoré sa používajú na účely leptania a čistenia v odvetví polovodičov.
   f)   „Len na použitie ako východisková surovina“: pre množstvá fluórovaných skleníkových plynov slúžiace ako východisková surovina.
   g)   „Len na výrobu dávkovacích inhalátorov“: pre množstvá fluórovaných skleníkových plynov určené na podávanie zložiek farmaceutických výrobkov v dávkovacích inhalátoroch.
   8.   Chladiace a klimatizačné zariadenia ako aj tepelné čerpadlá, ktoré sú izolované penou vytvorenou pomocou fluórovaných skleníkových plynov, musia niesť označenie s týmto textom: „Pena vytvorená pomocou fluórovaných skleníkových plynov“.
   9.   Označenia sú umiestnené v súlade s článkom 12 ods. 4 nariadenia (EÚ) č. 517/2014, a ak je to možné, vedľa existujúcich štítkov s názvom alebo na označeniach s informáciami o výrobku alebo zariadení, ktoré obsahuje fluórované skleníkové plyny.
   Článok 3
   Zrušenie
   Nariadenie (ES) č. 1494/2007 sa zrušuje. Článok 2 ods. 1 písm. c) nariadenia (ES) č. 1494/2007 sa naďalej uplatňuje až do 1. januára 2017, avšak v záujme dosiahnutia súladu s týmto ustanovením pred 1. januárom 2017 už môžu podniky uplatňovať článok 12 ods. 3 písm. c) nariadenia (EÚ) č. 517/2014.
   Odkazy na nariadenie (ES) č. 1494/2007 sa považujú za odkazy na toto nariadenie a znejú v súlade s tabuľkou zhody v prílohe.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 150, 20.5.2014, s. 195.

      (2)  Nariadenie Komisie (ES) č. 1494/2007 zo 17. decembra 2007, ktorým sa podľa nariadenia Európskeho parlamentu a Rady (ES) č. 842/2006 stanovuje forma označenia a dodatočné požiadavky na označovanie výrobkov a zariadení obsahujúcich určité fluórované skleníkové plyny (Ú. v. EÚ L 332, 18.12.2007, s. 25).

      (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA

         Tabuľka zhody

                  Nariadenie (ES) č. 1494/2007

                  Toto nariadenie

                  článok 1

                  článok 1

                  článok 2 ods. 1

                  článok 2 ods. 3 a 4

                  článok 2 ods. 2

                  článok 2 ods. 8

                  článok 2 ods. 3

                  článok 2 ods. 5

                  článok 2 ods. 4

                  —

                  článok 3 ods. 1

                  —

                  článok 3 ods. 2

                  článok 2 ods. 1

                  článok 3 ods. 3

                  článok 2 ods. 2

                  článok 4 ods. 1

                  článok 2 ods. 9

                  článok 4 ods. 2

                  —

                  článok 5

                  článok 4


title: Vykonávacie nariadenie Komisie (EÚ) 2015/22 z  5. januára 2015 o zatriedení určitého tovaru do kombinovanej nomenklatúry

text:
               8.1.2015

               SK

               Úradný vestník Európskej únie

               L 4/13

         VYKONÁVACIE NARIADENIE KOMISIE (EÚ) 2015/22
   z 5. januára 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2015

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Použité kompaktné športové úžitkové motorové vozidlo (SUV) s pohonom štyroch kolies, s dieselovým motorom s objemom valcov 2 000 cm3, s päťstupňovou prevodovkou s ručným radením a jedným spätným rýchlostným stupňom. Jeho celková hmotnosť je približne 2 330 kg; celková nosnosť je približne 700 kg.
                  Má jednotný integrovaný priestor na prepravu osôb a nákladu. Kabína má jeden rad dvoch sedadiel (vrátane sedadla vodiča) a päť dverí s oknami (zadné dvere sú výklopného typu). Podlaha úložného priestoru je pokrytá kobercovinou; celý interiér vozidla má bočné a strešné čalúnenie. Vozidlo je vybavené mechanizmom na zdvíhanie a spúšťanie predných a zadných bočných okien.
                  Vozidlo je prispôsobené na prepravu nákladu tým, že druhý rad sedadiel je odstránený, body ukotvenia na upevnenie zadných sedadiel a bezpečnostných pásov sa zakryjú a kabína sa oddelí ochrannou priečkou zo sieťoviny. Body ukotvenia na upevnenie zadných sedadiel a bezpečnostných pásov neboli odstránené, ani ich použitie nebolo trvalo znemožnené.

                  8703 32 90

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8703, 8703 32 a 8703 32 90.
                  Zatriedenie do položky 8704 ako vozidlo na nákladnú dopravu je vylúčené, keďže objektívne charakteristické vlastnosti a celkový vzhľad vozidla svedčia o tom, že ide o vozidlo určené najmä na prepravu osôb (prítomnosť piatich okien, bočné a strešné čalúnenie, koberec). Zmeny vykonané na účely prepravy nákladu (odstránenie zadných sedadiel, inštalácia priečky zo sieťoviny) sú ľahko odstrániteľné.
                  Výrobok sa preto má zatriediť pod číselný znak KN 8703 32 90 ako použité motorové vozidlá konštruované hlavne na prepravu osôb.


title: Vykonávacie nariadenie Komisie (EÚ) 2015/23 z  5. januára 2015 o zatriedení určitého tovaru do kombinovanej nomenklatúry

text:
               8.1.2015

               SK

               Úradný vestník Európskej únie

               L 4/15

         VYKONÁVACIE NARIADENIE KOMISIE (EÚ) 2015/23
   z 5. januára 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení tovaru, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2015

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok z ocele v tvare písmena „T“. Vonkajší priemer ramien je 23 mm a najväčší priemer jeho stredovej časti je 40 mm. Konce bočných ramien sú zošikmené, vhodné na zváranie na tupo, a jeho tretí koniec má na vnútornej strane vyrezaný závit.
                  Konce bočných ramien sú určené na privarenie medzi panely radiátora. Tretí koniec sa používa buď na montáž odvzdušňovacieho ventilu, alebo regulačného ventilu, alebo na pripojenie radiátora na potrubie, ktoré ho spája napr. s kotlom.
                  Pozri obrázok (1).

                  7307 93 19

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 a) k XV. triede a znením číselných znakov KN 7307, 7307 93 a 7307 93 19.
                  Výrobok má objektívne charakteristické vlastnosti príslušenstva na rúry a rúrky zatriedeného do položky 7307. Výrobky položky 7307 sú všeobecne použiteľnými časťami a súčasťami v súlade s poznámkou 2 a) k XV. triede. Keďže odkazy na časti a súčasti okrem iného v 73. kapitole sa nevzťahujú na všeobecne použiteľné časti a súčasti, ako je stanovené v danej poznámke, zatriedenie výrobku do položky 7322 ako časť a súčasť radiátorov ústredného kúrenia je vylúčené (pozri tiež vysvetlivky k harmonizovanému systému k položke 7322, bod (2) písm. a)).
                  Výrobok sa preto má zatriediť pod číselný znak KN 7307 93 19 ako ostatné príslušenstvo na rúry alebo rúrky z ocele na zváranie na tupo s najväčším vonkajším priemerom nepresahujúcim 609,6 mm.

         (1)  Obrázok slúži len na informačné účely.


title: Vykonávacie nariadenie Komisie (EÚ) č. 1115/2012 z  28. novembra 2012 , ktorým sa dočasne pozastavuje uplatňovanie dovozných ciel na niektoré obilniny v hospodárskom roku 2012/2013

text:
               29.11.2012

               SK

               Úradný vestník Európskej únie

               L 329/14

         VYKONÁVACIE NARIADENIE KOMISIE (EÚ) č. 1115/2012
   z 28. novembra 2012,
   ktorým sa dočasne pozastavuje uplatňovanie dovozných ciel na niektoré obilniny v hospodárskom roku 2012/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 187 v spojení s jeho článkom 4,
   keďže:

               (1)

               S cieľom podporiť zásobovanie trhu Únie obilninami v priebehu prvých mesiacov hospodárskeho roku 2012/2013 sa vykonávacím nariadením Komisie (EÚ) č. 569/2012 (2) do 31. decembra 2012 pozastavilo uplatňovanie dovozného cla na dovozné colné kvóty na pšenicu mäkkú nízkej a strednej kvality otvorené nariadením Komisie (ES) č. 1067/2008 (3).

               (2)

               Vyhliadky na vývoj trhu s obilninami v Európskej únii koncom hospodárskeho roku 2012/2013 naznačujú, že ceny by mali ostať pevné vzhľadom na nízku úroveň zásob a súčasný stav odhadov Komisie, pokiaľ ide o množstvá, ktoré budú z úrody 2012 skutočne k dispozícii. S cieľom prispieť k udržaniu dovozných tokov užitočných pre rovnováhu na trhu v Únii sa javí ako potrebné zaručiť plynulosť politiky dovozu obilnín tým, že sa v rámci hospodárskeho roku 2012/2013 zachová dočasné pozastavenie uplatňovania dovozného cla na dovoznú colnú kvótu, na ktorú sa v súčasnosti toto opatrenie uplatňuje, a to do 30. júna 2013. Z rovnakých dôvodov by sa dané opatrenie malo rozšíriť aj na dovoznú colnú kvótu na kŕmny jačmeň otvorenú nariadením Komisie (ES) č. 2305/2003 (4).

               (3)

               Hospodárskym subjektom by sa však nemali ukladať sankcie, ak už preprava obilnín určených na dovoz do Únie prebieha. Z tohto dôvodu by sa mal zohľadniť čas prepravy a hospodárskym subjektom by sa malo umožniť, aby obilniny uviedli do voľného obehu v rámci režimu pozastavenia uplatňovania ciel stanoveného v tomto nariadení pri všetkých výrobkoch, ktorých preprava priamo na miesto určenia v Únii sa začala najneskôr 30. júna 2013. Preto je tiež vhodné stanoviť, aký dôkaz je potrebné predložiť s cieľom preukázať prepravu priamo na miesto určenia v rámci Únie, a dátum začatia uvedenej prepravy.

               (4)

               S cieľom zaistiť účinné riadenie postupu vydávania dovozných povolení od 1. januára 2013 toto nariadenie musí nadobudnúť účinnosť dňom nasledujúcim po jeho uverejnení v Úradnom vestníku Európskej únie.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   1.   Uplatňovanie dovozných ciel na pšenicu mäkkú, na ktorú sa vzťahuje číselný znak KN 1001 99 00 a ktorá je inej ako vysokej kvality vymedzenej v prílohe II k nariadeniu Komisie (EÚ) č. 642/2010 (5), a na jačmeň, na ktorý sa vzťahuje číselný znak KN 1003, sa v hospodárskom roku 2012/2013 pozastavuje na všetok dovoz uskutočnený v rámci colných kvót so zníženým clom, ktoré sa otvorili nariadeniami (ES) č. 1067/2008 a (ES) č. 2305/2003.
   2.   Ak sa preprava obilnín uvedených v odseku 1 uskutočňuje priamo na miesto určenia v Únii a začala sa najneskôr 30. júna 2013, pozastavenie uplatňovania ciel podľa tohto nariadenia ostáva uplatniteľné na uvedenie príslušných výrobkov do voľného obehu.
   Uspokojivý dôkaz o preprave priamo na miesto určenia v Únii a o dátume začatia tejto prepravy sa predkladá príslušným orgánom na základe originálu prepravného dokladu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto nariadenie je uplatniteľné od 1. januára 2013 do 30. júna 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 169, 29.6.2012, s. 41.

      (3)  Ú. v. EÚ L 290, 31.10.2008, s. 3.

      (4)  Ú. v. EÚ L 342, 30.12.2003, s. 7.

      (5)  Ú. v. EÚ L 187, 21.7.2010, s. 5.


title: Vykonávacie nariadenie Komisie (EÚ) č. 29/2014 z  19. decembra 2013 , ktorým sa do Registra chránených označení pôvodu a chránených zemepisných označení zapisuje názov [West Country Beef (CHZO)]

text:
               15.1.2014

               SK

               Úradný vestník Európskej únie

               L 10/5

         VYKONÁVACIE NARIADENIE KOMISIE (EÚ) č. 29/2014
   z 19. decembra 2013,
   ktorým sa do Registra chránených označení pôvodu a chránených zemepisných označení zapisuje názov [West Country Beef (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Spojeného kráľovstva o zápis názvu „West Country Beef“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, tento názov sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 231, 9.8.2013, s. 14.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.1.   Čerstvé mäso (a droby)

      SPOJENÉ KRÁĽOVSTVO
      West Country Beef (CHZO)